Frederikshavn White Hawks spillede sig fredag aften tilbage i kampen om den sidste slutspilsplads. i Hvidovre vandt Frederikshavn med hele 4-0.

Sejren betyder, at Frederikshavn kravler forbi Esbjerg, og nu sidder på den ottende og sidste slutspilsplads. Frederikshavn har et point mere end Esbjerg og tre færre end Totempo HvIK, som med nederlag til Frederikshavn pludselig havnede i bundkampen. I Aalborg vandt AaB med 3-1 over Nordsjælland. AaB deler fortsat tredjepladsen med SønderjyskE, som også vandt fredagens kamp. De to hold er tre point efter Herning, som tabte topkampen til Rødovre. AaB har dog spillet en kamp færre.